## Odluka o osnivanju Komisije Vlade Republike Hrvatske za informatizaciju državne uprave, pravosuđa i javnih djelatnosti

### NN 30/1992 (25.5.1992.), Odluka o osnivanju Komisije Vlade Republike Hrvatske za informatizaciju državne uprave, pravosuđa i javnih djelatnosti

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/91, 8/91, 14/91, 53A/91, 9/92), Vlada Republike Hrvatske
na sjednici održanoj 14. svibnja 1992. donijela je

## ODLUKU

### o osnivanju Komisije Vlade Republike Hrvatske za informatizaciju državne uprave, pravosuđa i javnih djelatnosti

I.

Radi unapređenja rada i razvitka informacijskih sustava te usmjeravanja
informatizacije državne uprave, pravosuđa i javnih djelatnosti, osniva
se Komisija Vlade Republike Hrvatske za informatizaciju državne uprave,
pravosuđa i javnih djelatnosti (u daljem tekstu: Komisija).

II.

Komisija je k00rdinacijsko i savjetodavno tijelo Vlade Republike Hrvatske.

III.

Komisija razmatra pitanja koja se odnose na razvitak i funkcioniranje
informacijskih sustava u državnoj upravi, pravosuđu i javnim djelatnostima
u Republici Hrvatskoj na zahtjev Vlade Republike Hrvatske (u daljem tekstu:
Vlada) ili po vlastitoj inicijativi, a osobito:

1. Ocjenjuje situaciju u svezi razvitka informacijskih sustava u državnoj
upravi, pravosuđu i javnim djelatnostima Republike Hrvatske i u svijetu
te daje Vladi podatke bitne za utvrđivanje politike u ovom području;

2. Daje mišljenja u odnosu na najvažnije mjere i planove u svezi razvitka
informacijskih sustava te politike u području informatizacije, a osobito
k00rdinira planove razvitka i financiranje nabave opreme u državnoj upravi,
pravosuđu i javnim djelatnostima;

3. Podnosi inicijative za poboljšanje informacijskih sustava u državnoj
upravi, pravosuđu i javnim djelatnostima te inicijative za razvitak i poboljšanje
informacijskih sustava, a osobito:

- zajedrnčkog korištenja baza podataka i informacija;

- organizacijske osnovice i informatičkog obrazovanja djelatnika;

- računalno-komunikacijske mreže;

- projekata i programske opreme;

- planiranja, programiranja i osiguranja financijskih sredstava;

- promicanja i uvođenja međunarodnih standarda i preporuka u ovom području.

4. Daje mišljenja i podnosi inicijative za provedbu mjera u zaštiti
podataka i opreme te mjera u zaštiti osobnosti u uporabi podataka;

5. Razmatra i druga pitanja u svezi modernizacije i informatizacije
državne uprave, pravosuđa i javnih djelatnosti.

IV.

Komisija ima predsjednika i petnaest članova. Članove komisije imenuje
Vlada iz reda članova Vlade, organa Republike Hrvatske, te reda znanstvenika
i stručćnjaka iz područja informatike, telekomunikacija i zaštite podataka.

V.

Komisija obavlja poslove iz svojeg djelokruga samostalno i u skladu
s programom rada Komisije. Za obavljanje poslova iz svojeg djelokruga Komisija
osniva stalna radna tijela za sljedeća područja:

- strategije i politike informatizacije,

- planiranja i financiranja primjene informacijskih i komunikacijskih
tehnologija,

- zaštite podataka i zaštite osobnosti u uporabi podataka. Za proučavanje
pojedinih pitanja Komisija može osnovati radna tijela sastavljena od znanstvenika
i drugih stručnjaka iz odredenih područja. Broj članova i sastav radnih
tijela odreduje se za svaki konkretan slučaj pri donošenju odluke o njegovu
osnivanju. Radna tijela pripremaju mišljenja i prijedloge Komisi

VI.

Komisija donosi program rada po prethodno pribavljenom mišljenju predsjednika
Vlade. Programom rada Komisije odreduju se i područja čija se obrada povjerava
radnim tijelima iz točke V. ove odluke.

VII.

Komisija odlučuje o pitanjima iz svojeg djelokruga na sjednici Komisije.
Predsjednik Komisije saziva sjednicu Komisije i rukovodi njenim radom.
Komisija za svoj rad odgovara Vladi.

VIII.

Komisija donosi Poslovnik o svom radu. Poslovnikom se ureduje način
rada Komisije.

IX.

Stručne i administrativne poslove za potrebe Komisije obavlja Zavod
za informatizaciju državne uprave, pravosuđa i javnih djelatnosti.

X.

Predsjednika i članove Komisije imenovat će Vlada u roku 30 dana od
dana stupanja na snagu ove odluke.

XI.

Ova odluka stupa na snagu danom objave u "Narodnim novinama".

Klasa: 650-03/92-01/06

Urbroj : 5030115-92-1

Zagreb, 14. svibnja 1992.

Predsjednik

**dr. Franjo Gregurić, v. r.**

Odluka, NN 30/1992-734